PMIndiaData/PMIndiaSum huggingface dataset:
કેબિનેટે ડિપાર્ટમેન્ટ ઑફ ટેલીકોમ્યુનિકેશન્સ (ડીઓટી)ના તેમજ અન્ય મંત્રાલયોના ટેલીકોમ્યુનિકેશન અને ઈન્ફર્મેશન ટેકનોલોજીનું બેકગ્રાઉન્ડ ધરાવતા ગ્રુપ  ‘એ’નાં અધિકારીઓની પ્રતિનિયુક્તિ માટે ટેલીકોમ્યુકેશન્સ કન્સલ્ટન્ટ્સ ઈન્ડિયા લિમિટેડ (ટીસીઆઈએલ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ડિપાર્ટમેન્ટ ઑફ ટેલીકોમ્યુનિકેશન્સ (ડીઓટી)નાં તેમજ અન્ય મંત્રાલયોનાં ટેલીકોમ્યુનિકેશન અને ઈન્ફર્મેશન ટેકનોલોજીનું બેકગ્રાઉન્ડ ધરાવતા ગ્રુપ ‘એ’નાં અધિકારીઓની પ્રતિનિયુક્તિ માટે ટેલીકોમ્યુકેશન્સ કન્સલ્ટન્ટ્સ ઈન્ડિયા લિમિટેડ (ટીસીઆઈએલ)ને મંજૂરી આપી. મંજૂરીની વિગતો આ મુજબ છે: અ) ટેલીકોમ્યુનિકેશન્સ કન્સલ્ટન્ટ્સ ઈન્ડિયા લિમિટેડ (ટીસીઆઇએલ)ને ટેલિકોમ્યુનિકેશન અને ઇન્ફોર્મેશન ટેક્નૉલૉજી પૃષ્ઠભૂમિ સાથે ડિપાર્ટમેન્ટ ઑફ ટેલિકોમ્યુનિકેશન્સ (ડીઓટી)ના ગ્રુપ ‘એ’ અધિકારીઓની પ્રતિનિયુક્તિ મધ્યવર્તી સમયગાળા માટે એટલે કે 01.10.2016થી આ દરખાસ્તની મંજૂરી સુધી (અગાઉ કેબિનેટે 30.09.2016 સુધી મંજૂરી આપી હતી) અને મંજૂરીની તારીખથી વધુ ત્રણ વર્ષના ગાળા માટે ડીપીઈની માર્ગદર્શિકાઓ મુજબ ટેલીકોમ્યુનિકેશન્સ કન્સલ્ટન્ટ્સ ઈન્ડિયા લિમિટેડમાં બોર્ડ લેવલની પોસ્ટની કુલ સંખ્યાના મહત્તમ 10 ટકા સુધીની સંખ્યાબંધ પોસ્ટ્સ ભરવા માટે તાત્કાલિક સમાવેશના નિયમમાંથી અપવાદ આપીને પરવાનગી આપવામાં આવે છે. બ) ટેલીકોમ્યુનિકેશન્સ કન્સલ્ટન્ટ્સ ઈન્ડિયા લિમિટેડ (ટીસીઆઈએલ)માં બોર્ડ લેવલની પોસ્ટ્સથી નીચેની પોસ્ટ્સ માટે અપવાદનો મુદ્દો ભવિષ્યમાં 28.12.2005ના
પ્રધાનમંત્રીએ બેંગલુરુ સિટી-નાદેડ એક્સપ્રેસ રેલ દુર્ઘટનાના મૃતકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્રપ્રદેશના અનંતપુર જિલામાં બેંગલુરુ સિટી-નાદેડ એક્સપ્રેસના મૃતકોં પ્રત્યે પોતાનો શોક વ્યક્ત કર્યો છે. “મારી સંવેદનાઓ એ પરિવારોની સાથે છે, જેમના પરિવારજનો બેંગલુરુ સિટી નાદેડ એક્સપ્રેસની દૂર્ભાગ્યપૂર્ણ દુર્ઘટનામાં પોતાના જીવ ગુમાવી ચૂક્યા છે.” પ્રધાનમંત્રીએ કહ્યું કે મારી સંવેદનાઓ કર્ણાટકના વિધાયક શ્રી વેંકટેશ નાઈકના પરિવારજનો સાથે પણ છે. તેમણે સમાજ પ્રત્યે કરેલી સેવા માટે તેમને યાદ કરાશે.
આપણે એ સુનિશ્ચિત કરવાનો પ્રયાસ અવશ્ય કરવો જોઈએ કે યોગ વિશ્વના ખૂણે ખૂણે પહોંચેઃ પ્રધાનમંત્રી શ્રી મોદી

પ્રધાનમંત્રી શ્રી નરેન્દ્ર મોદીએ યોગ આચાર્યો, યોગ પ્રચારકો અને યોગ કાર્ય સાથે સંકળાયેલા પ્રત્યેક વ્યક્તિને એ સુનિશ્ચિત કરવાની અપીલ કરી છે કે યોગ વિશ્વના ખૂણે ખૂણે પહોંચે. તેઓ સાતમા આંતરરાષ્ટ્રીય યોગ દિવસ નિમિત્તે સંબોધન કરી રહ્યા હતા. પ્રધાનમંત્રીએ ગીતાને ઉલ્લેખિત કરીને કહ્યું કે આપમએ યોગની સામૂહિક સફરને આગળ વધારવાની આવશ્યકતા છે કેમકે યોગમાં સૌના માટે સમાધાન છે. પ્રધાનમંત્રીએ કહ્યું કે કષ્ટોથી મુક્તિ જ યોગ છે અને એ સૌને મદદ કરે છે. પ્રધાનમંત્રીએ યોગની વધતી લોકપ્રિયતા અને લોકોની રૂચિને જોતા કહ્યું કે એ મહત્વપૂર્ણ છે કે પોતાની બુનિયાદ અને મૂળને યથાવત્ રાખીને યોગ પ્રત્યેક વ્યક્તિ સુધી પહોંચે. પ્રધાનમંત્રીએ કહ્યું કે યોગ આચાર્યો અને આપણામાંની દરેક વ્યક્તિએ તમામ લોકો સુધી યોગને પહોંચાડવાના આ કર્તવ્યમાં યોગદાન આપવું જોઈએ.
મંત્રીમંડળે ભારતના અપડેટ કરેલા રાષ્ટ્રીય નિર્ધારિત પ્રદાન (એનડીસી)ની જાણકારી યુનાઇટેડ નેશન્સ ફ્રેમવર્ક કન્વેન્શ ઓન ક્લાઇમેટ ચેન્જને આપવાની દરખાસ્ત મંજૂર કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળે ભારતના અપડેટ કરેલા રાષ્ટ્રીય નિર્ધારિત પ્રદાન (એનડીસી)ની જાણકારી યુનાઇટેડ નેશન્સ ફ્રેમવર્ક કન્વેન્શન ઓન ક્લાઇમેટ ચેન્જ (યુએનએફસીસીસી)ને આપવાની મંજૂરી આપી છે. આ અપડેટ કરેલા એનડીસી પેરિસ સમજૂતી અંતર્ગત સંમત થયા મુજબ, આબોહવામાં પરિવર્તનના જોખમને ઘટાડવા વૈશ્વિક કામગીરીને મજબૂત કરવાના સીમાચિહ્નમાં ભારતના પ્રદાનને વધારવા ઇચ્છે છે. આ પ્રકારની કામગીરી ભારતને ઓછા ઉત્સર્જનમાં વૃદ્ધિના માર્ગે અગ્રેસર કરવામાં મદદરૂપ પણ થશે. આ દેશના હિતોનું રક્ષણ કરશે તથા યુએનએફસીસીસીના સિદ્ધાંતો અને જોગવાઈઓ પર આધારિત એની ભવિષ્યની કામગીરીનું રક્ષણ કરશે. ભારતે કોન્ફરન્સ ઓફ પાર્ટીઝના 26મા સત્ર (
પ્રધાનમંત્રી નવી મુંબઈ આંતરરાષ્ટ્રીય હવાઇમથકનાં શિલાન્યાસ સમારોહમાં ઉપસ્થિત રહ્યાં; જેએનપીટી ખાતે ચોથુ કન્ટેઈનર ટર્મિનલ રાષ્ટ્રને સમર્પિત કર્યું

પ્રધાનમંત્રી શ્રી નરેન્દ્ર મોદી આજે (ફેબ્રુઆરી 18, 2018) નવી મુંબઈ આંતરરાષ્ટ્રીય હવાઇમથકનાં શિલાન્યાસ સમારોહમાં ઉપસ્થિત રહ્યાં હતા. આ કાર્યક્રમમાં તેમણે જવાહરલાલ નહેરૂ પોર્ટ ટર્મિનલ ખાતે ખાતે ચોથુ કન્ટેઈનર ટર્મિનલ પણ રાષ્ટ્રને સમર્પિત કર્યું હતું. આ પ્રસંગે એકત્ર થયેલા સમુદાયને સંબોધન કરતાં પ્રધાનમંત્રીએ નોંધ લીધી હતી કે તેઓ શિવાજી મહારાજની જન્મ જયંતીનાં એક દિવસ પહેલાં મહારાષ્ટ્ર આવ્યા છે. પ્રધાનમંત્રીએ કહ્યું કે, વૈશ્વિકરણ એ આપણા સમયની વાસ્તવિકતા છે, વૈશ્વિકરણની સાથે તાલ મિલાવીને ચાલવા માટે ઉત્તમ કક્ષાની માળખાકિય સુવિધાઓ આજની જરૂરીયાત છે. તેમણે જણાવ્યું હતુ કે સાગરમાલા પરિયોજના દ્વારા બંદરોનો ફક્ત વિકાસ જ નથી થઇ રહ્યો પરંતુ આ પરિયોજના બંદર આધારિત વિકાસ તરફ દોરી જશે. પ્રધાનમંત્રીએ કહ્યું કે ભારત સરકાર જળમાર્ગોનાં વિકાસ માટે નોંધપાત્ર પ્રયાસો કરી રહી છે. પ્રધાનમંત્રીએ કહ્યું કે નવી મુંબઈ એરપોર્ટ પરિયોજના વર્ષોથી બાકી રહેલી હતી. પરિયોજનાઓમાં વિલંબથી ઘણી સમસ્યાઓ થતી હોય છે, અને પ્રગતિ પહેલ હેઠળ પરિયોજનાઓને પૂર્ણ કરવાની કામગીરીને અગ્રતા આપવામાં આવી રહી છે. તેમણે વધુમાં જણાવ્યું હતુ કે, ઉડ્ડયન ક્ષેત્ર ઝડપભેર વિકસી રહ્યું છે અને વિમાનમાં મુસાફરી કરતા લોકોની સંખ્યામાં પણ વધારો થઈ રહ્યો છે. આ કારણે ઉડ્ડયન ક્ષેત્રે ગુણવત્તાયુક્ત માળખાગત સુવિધો ખૂબ જ મહત્વની બની રહે છે. પ્રધાનમંત્રીએ વધુમાં જણાવ્યું કે, કેન્દ્ર સરકાર એક ઉડ્ડયન નીતિ લઈને આવી છે જે આ ક્ષેત્રમાં પરિવર્તન લાવશે, મજબૂત ઉડ્ડયન ક્ષેત્રને કારણે આર્થિક તકોમાં વધારો થાય છે. વધુ સારી કનેકટિવિટીને કારણે વધુ પ્રવાસીઓ ભારતમાં આવતા થાય છે.
આંધ્રપ્રદેશના સીએમ પ્રધાનમંત્રીને મળ્યા

આંધ્રપ્રદેશના મુખ્યમંત્રી શ્રી વાયએસ જગન મોહન રેડ્ડીએ પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રી કાર્યાલયે ટ્વીટ કર્યું; "આંધ્ર પ્રદેશના મુખ્યમંત્રી શ્રી @ysjagan એ પીએમને મળ્યા."
પ્રધાનમંત્રીએ જેએનપીટીના ચોથા કન્ટેનર ટર્મિનલની આધારશિલા મૂકી

પ્રધાનમંત્રી શ્રી નરેન્દ્ર મોદીએ આજે (11 ઓક્ટોબર, 2015) મુંબઈના જવાહરલાલ પોર્ટ ટ્રસ્ટના ચોથા કન્ટેનર ટર્મનિલની આધારશિલા મુકવાના અવસર પર એક તકતીનું અનાવરણ કર્યું. મહારાષ્ટ્રના રાજ્યપાલશ્રી સી. વિદ્યાસગર રાવ, મહારાષ્ટ્રના મુખ્યમંત્રી શ્રી દેવેન્દ્ર ફણનવીસ અને કેન્દ્રીય શીપીંગ મંત્રી શ્રી નિતિન ગડકરી પણ આ અવસર પર ઉપસ્થિત હતા.
મોતીઓનાં આર્ટવર્કની ભેટ પ્રધાનમંત્રીને આપવામાં આવી

પ્રધાનમંત્રી શ્રી નરેન્દ્ર મોદીને આજે મોતીઓનું વિશિષ્ટ આર્ટવર્ક ભેટ આપવામાં આવ્યું હતું. આર્ટવર્કમાં ભારતનો નકશો અને પ્રધાનમંત્રીની ઇમેજ દેખાય છે. ઇમેજનાં રચનાકાર શ્રીમતી ખુશ્બૂ આકાશ દાવડાનાં જણાવ્યા મુજબ, આર્ટવર્કમાં પાંચ લાખથી વધારે મોતીઓનો ઉપયોગ થયો છે. તેમાં 10 કિલોમીટરની લંબાઈ ધરાવતાં દોરાનો ઉપયોગ થયો છે. 7 ફૂટ બાય 7 ફૂટનું આ આર્ટવર્ક બનાવવા માટે 850 કલાક લાગ્યાં હતાં. આ પ્રસંગે રાજકોટનાં સાંસદ શ્રી મોહનભાઈ કુંડારિયા ઉપસ્થિત હતાં.
પ્રધાનમંત્રીએ શ્રી શંખ ઘોષના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ વિખ્યાત સાહિત્યકાર શ્રી શંખ ઘોષના નિધન અંગે શોક વ્યક્ત કર્યો હતો. શ્રી મોદીએ ટ્વીટમાં કહ્યું, “શ્રી શંખ ઘોષને બંગાળી અને ભારતીય સાહિત્યમાં તેમના યોગદાન બદલ યાદ રાખવામાં આવશે. તેમના સાહિત્યનું વ્યાપક વાંચન થયું છે અને પ્રશંસનીય રહ્યું છે. તેમના નિધનથી દુઃખી છું. તેમના પરિવાર અને મિત્રોને સાંત્વના. ઓમ શાંતિ.”
પ્રધાનમંત્રીએ શ્રી સુખવિંદર સિંહ સુખુને હિમાચલ પ્રદેશના મુખ્યમંત્રી તરીકે શપથ લેવા બદલ અભિનંદન આપ્યા

પ્રધાનમંત્રી શ્રી નરેન્દ્ર મોદીએ શ્રી સુખવિંદર સિંહ સુખુને હિમાચલ પ્રદેશના મુખ્યમંત્રી તરીકે શપથ લેવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રી શ્રીએ કહ્યું; “હિમાચલ પ્રદેશના સીએમ તરીકે શપથ લેવા બદલ શ્રી સુખવિંદર સિંહ સુખુજીને અભિનંદન. હું હિમાચલ પ્રદેશના વિકાસને આગળ વધારવા માટે કેન્દ્ર તરફથી શક્ય તમામ સહકારની ખાતરી આપું છું.”
પ્રધાનમંત્રી શ્રીએ લિઝ ટ્રસને UKના આગામી PM તરીકે પસંદ થવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ લિઝ ટ્રસને યુનાઇટેડ કિંગડમના આગામી પ્રધાનમંત્રી તરીકે પસંદ કરવા બદલ અભિનંદન પાઠવ્યા છે. શ્રી મોદીએ તેમની નવી ભૂમિકા અને જવાબદારીઓ માટે પણ શુભેચ્છા પાઠવી હતી. પ્રધાનમંત્રીએ ટ્વીટ કર્યું; "યુકેના આગામી પીએમ તરીકે પસંદ થવા બદલ @ટ્રસ્લિઝને અભિનંદન. વિશ્વાસ છે કે તમારા નેતૃત્વ હેઠળ ભારત-યુકે વ્યાપક વ્યૂહાત્મક ભાગીદારી વધુ મજબૂત થશે. તમારી નવી ભૂમિકા અને જવાબદારીઓ માટે તમને ખૂબ ખૂબ શુભેચ્છાઓ."
પ્રધાનમંત્રી શ્રી નરેન્દ્ર મોદીએ ઓસ્ટ્રેલિયાના પ્રધાનમંત્રી શ્રી માલ્કમ ટર્નબુલ સાથે ફોન પર વાત કરી

ઓસ્ટ્રેલિયાના પ્રધાનમંત્રી શ્રી માલ્કમ ટર્નબુલે આજે પ્રધાનમંત્રી શ્રી નરેન્દ્ર મોદીને ટેલિફોન કોલ કર્યો હતો. પ્રધાનમંત્રી ટર્નબુલે તેમની તાજેતરમાં ભારતની મુલાકાત સફળ રહેવા બદલ આભાર માન્યો હતો. પ્રધાનમંત્રી મોદીએ કુશળ વ્યાવાયિકોના વિઝા પ્રોગ્રામ માટે ઓસ્ટ્રેલિયાના નીતિનિયમોમાં ફેરફારોની સંભવિત અસર વિશે ચિંતા વ્યક્ત કરી હતી. બંને પ્રધાનમંત્રીઓ સંમત થયા હતા કે બંને પક્ષોના અધિકારીઓ આ મુદ્દે સંપર્કમાં રહેશે. બંને પ્રધાનમંત્રીઓએ ગયા મહિને શ્રી ટર્નબુલની ભારતની મુલાકાત પછી ફોલો-અપ એક્શન વિશે અને દ્વિપક્ષીય સંબંધને વધારે મજબૂત કરવા જરૂરી પગલાં વિશે ચર્ચાવિચારણા કરી હતી.
જી-20ની કાર્યકારી ભોજમાં પ્રધાનમંત્રી શ્રી નરેન્દ્ર મોદીનું ઉદબોધનઃ વૈશ્વિક પડકારો – આતંકવાદ અને શરણાર્થી સંકટ (15 નવેમ્બર, 2015)

મહામહિમ, આતંકવાદ પ્રમુખ વૈશ્વિક પડકાર છે. સંઘર્ષ કરી રહેલા ક્ષેત્રોથી લઈને દૂરદૂરના માર્ગો સુધી આતંકવાદ ભયાવહ કિંમત ચૂકાવડાવે છે. આતંકવાદનો જૂનો ઢાંચો બચેલો છે. કેટલાક દેશો છે જે હજુ પણ રાજનીતિના સાધનોના રૂપમાં આનો ઉપયોગ કરી રહ્યા છે. પરંતુ, આપણે આતંકવાદના બદલાયેલા સ્વરૂપને જોવાનો છેઃ વૈશ્વિક સંપર્ક, મતાધિકાર સંબંધ, ઘરમાં ઉછરી રહેલા આતંકવાદ અને ભરતી તથા પ્રચાર માટે સાઈબર સ્પેસનો ઉપયોગ. બહુલવાદી અને મુક્ત સમાજોને નવા સ્તરનું જોખમ છે. ભર્તીના ભૂમ-ભાગ અને આક્રમણનું લક્ષ્ય સમાન સમાજ છે. આપણી સુરક્ષાના વૈશ્વિક ઢાંચો બીજા યુગ અને અન્ય સુરક્ષા પડકારો માટે પરિભાષિત છે. અને આપણે આપણા સાધનોનો ઉપયોગમાં પસંદગી ઈચ્છીએ છીએ. મહામહિમ, આપણે જેનો સામનો કરી રહ્યા છીએ એનાથી કંઈક વધુ મહત્વપૂર્ણ એ છે કે આપણે કેવા જોખમોનો જવાબ આપીએ છીએ. આખા વિશ્વનો સ્વર એક હોવો જોઈએ અને કોઈપણ રાજનીતિક વિચાર વગર કે આતંકવાદની વિરુદ્ધ આપણે એકજૂટ કાર્યવાહી કરવી જોઈએ. આતંકવાદ સમૂહો અને રાજ્યોની વચ્ચે કોઈપણ પ્રકારનો ભેદભાવ ન કરવો જોઈએ. આપણે એને અલગ કરવા પડશે જેઓ આતંકવાદને સમર્થન કરે છે, આતંકવાદને પ્રાયોજિત કરે છે. અને આપણે એની સાથે ઉભા રહેવું પડશે જેઓ માનવતાના આપણા મૂલ્યોને સાચવે છે. આતંકવાદના અલગ પડકારોનો સામનો કરવા માટે આપણે આંતરરાષ્ટ્રીય કાનૂનના માળખાને નવું રૂપ આપવું પડશે. આપણે વિલંબ કર્યા વગર આંતરરાષ્ટ્રીય આતંકવાદ પર વ્યાપક સમજૂતી અપનાવવી જોઈએ. ગુપ્તચર અને આતંકવાદના વિરોધમાં આંતરરાષ્ટ્રીય સહયોગમાં વૃદ્ધી કરવી જોઈએ. આતંકવાદિઓને હથિયારોંનો પૂરવઠો, તેમની ગતિવિધિઓને રોકવા તથા આતંકવાદીઓના નાણાકીય પોષણ પર અંકુશ લગાવા અને તેને અપરાધ નક્કી કરવા માટે આપણે પ્રયાસોમાં મજબૂતી લાવવી જોઈએ. આપણે સાઈબર સ્પેસની સુરક્ષામાં એકબીજાની મદદ કરવી પડશે અને આતંકવાદ ગતિવિધિઓ માટે ઈન્ટરનેટ અને સોશ્યલ મીડિયાના ઉપયોગને ઓછો કરવો જોઈએ. આપણે ચરમપંથના વિરુદ્ધ સામાજિક આંદોલન માટે ધાર્મિક નેતાઓ, ચિંતકો અને મંતવ્ય આપનારા લોકોનો સમાવેશ કરવાની આવશ્યકતા છે, ખાસ કરીને યુવાઓને સંબોધિત કરવાની આવશ્યકતા છે. આ એ દેશોમાં અત્યધિક આવશ્યક છે જ્યાં આતંકવાદ વિકટ રૂપમાં છે. આપણે આતંક અને ધર્મને એકબીજાથી અલગ કરવા તથા ઉગ્રવાદથી લડવામાં એક સાથે આવવાની આવશ્યકતા છે. પશ્ચિમ એશિયા અને આફ્રિકામાં સીમા પર શાંતિ અને સ્થાયિત્વને પ્રોત્સાહિત કરવા સમાન રૂપથી મહત્વપૂર્ણ છે. આ વર્તમાન શરણાર્થી સંકટ સાથે નિપટવા માટે આવશ્યક છે. મહામહિમ, આજે આખા વિશ્વમાં લગભગ 60 મીલિયન લોકોને સુરક્ષાની આવશ્યકતા છે. પશ્ચિમ એશિયા સંકટે ગંભીર માનવીય પડકારો પર વિશ્વનું ધ્યાન કેન્દ્રિત કર્યું છે. આનો વ્યાપક પ્રભાવ સંકટનો સામનો કરી રહેલા દેશો પર પણ છે. આપણે સીમાઓને ખોલનારા તથા શરણ આપનારા દેશોને અભિનંદન આપીએ છીએ. આખા વિશ્વમાં આપણી સૌથી મોટા માનવીય પડકારો સાથે નિપટવામાં આપણે સંયુક્ત રાષ્ટ્રના દ્રષ્ટિકોણને દીર્ઘકાલિન બનાવવા અને તેની ભૂમિકાને મજબૂત બનાવવાની આવશ્યકતા છે.
ભારતમાં કોલસા અને લિગ્નાઈટવાળા વિસ્તારોમાં ભૂમિગત કોલસા ગેસીકરણના વિકાસ માટે નીતિગત માળખું

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે દેશમાં કોલસા અને લિગ્નાઈટ પ્રભાવિત વિસ્તારોમાં ભૂમિગત કોલસા ગેસીકરણ (યૂસીજી)ના વિકાસ માટે એક નીતિગત માળખાને મંજૂરી આપી દીધી છે. યૂસીજી કોલસા/લિગ્નાઈટ સંસાધનોથી ઉર્જા નિષ્કર્ષણની વિધિ છે, જેમાં વિવિધ પરંપરાગત ખનન વિધિઓના માધ્યમાંથી અલાભકર તરીકે કાર્ય કરાય છે. રાજસ્વ ભાગીદારીના આધારે કોલ બેડ મીથેન (સીબીએમ)ના વિકાસને હાલની નીતિના આધાર પર પ્રતિસ્પર્ધી બોલીના માધ્યમથી બ્લોકોના પ્રસ્તાવ માટે ઓળખની નીતિ અપનાવાશે. યૂસીજીના વિકાસની પરિકલ્પના ઉર્જા સંરક્ષણના રૂપમાં કરાઈ છે. સંબંધિત મંત્રાલયોના સદસ્યોવાળા કોલસા મંત્રાલયને આધીન એક અંતર-મંત્રાલય સમિતિ વિસ્તારોની ઓળખ કરવા, બોલી માટે બ્લોકોની બાબતમાં નિર્ણય લેવા અથવા નામાંકન કે આધાર પર સાર્વજનિક ઉપક્રમોને તેમને આપવા માટે જવાબદાર હશે. કોયલા મંત્રાલય અનુબંધ દસ્તાવેજ બનાવવા માટે કોઈ સલાહકારનો સમાવેશ કરી શકાય છે. બોલી દસ્તાવેજ, કામની યોજના, બોલી પ્રક્રિયાનું આયોજન, બોલિઓનું મૂલ્યાંકન, દેખરેખ અને પ્રક્રિયા પ્રોટોકોલ વગેરે માટે કેન્દ્રીય ખનન પરિયોજના અને પરિકલ્પના સંસ્થાન લિમિટેડ (સીએમપીડીઆઈએલ) નોડલ એજન્સી હશે. આગળના બે વર્ષમાં જણાયું છે કે કેટલાક બ્લોકોના પ્રસ્તાવ માટે ઓળખ કરાશે. ત્યારબાદ લાંબા સમયગાળા ઉપરાંત બ્લોકના પ્રસ્તાવ માટે ઓળખ કરાશે.
પ્રધાનમંત્રી શ્રીએ બર્લિનમાં બિઝનેસ રાઉન્ડ ટેબલની સહ-અધ્યક્ષતા કરી

પ્રધાનમંત્રી શ્રી નરેન્દ્ર મોદીએ ચાન્સેલર મહામહિમ શ્રી ઓલાફ સ્કોલ્ઝ સાથે બિઝનેસ રાઉન્ડ ટેબલની સહ-અધ્યક્ષતા કરી. તેમની ટિપ્પણીમાં, પ્રધાનમંત્રી શ્રીએ સરકાર દ્વારા હાથ ધરવામાં આવેલા વ્યાપક-આધારિત સુધારાઓ પર ભાર મૂક્યો હતો અને ભારતમાં સ્ટાર્ટ-અપ્સ અને યુનિકોર્ન્સની વધતી સંખ્યાને પ્રકાશિત કરી હતી. તેમણે ઉદ્યોગપતિઓને ભારતના યુવાનોમાં રોકાણ કરવા આમંત્રણ આપ્યું. આ કાર્યક્રમમાં સરકારોના ઉચ્ચ પ્રતિનિધિઓ અને બંને પક્ષોમાંથી પસંદ કરાયેલા
પ્રધાનમંત્રી શ્રીએ ઝારખંડના હજારીબાગમાં બસ દુર્ઘટનામાં થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઝારખંડના હજારીબાગ જિલ્લામાં બસ દુર્ઘટનામાં થયેલી જાનહાનિ પર ઊંડો શોક વ્યક્ત કર્યો છે. તેમણે અકસ્માતમાં ઘાયલ થયેલા લોકોના ઝડપથી સ્વસ્થ થવાની પ્રાર્થના પણ કરી છે. પ્રધાનમંત્રી શ્રી કાર્યાલયે ટ્વીટ કર્યું; "ઝારખંડના હજારીબાગ જિલ્લામાં બસ દુર્ઘટનામાં થયેલી જાનહાનિથી દુઃખી છું. આ દુ:ખદ ઘડીમાં, મારા વિચારો શોકગ્રસ્ત પરિવારો સાથે છે. પ્રાર્થના કરું છું કે ઘાયલો જલ્દી સ્વસ્થ થાય:
પ્રધાનમંત્રીએ શિક્ષક દિવસ પર તમામ શિક્ષકોની પ્રતિબદ્ધતાને બિરદાવી; ડો. એસ રાધાક્રિષ્નનને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ શિક્ષક દિવસ પર દેશના તમામ શિક્ષકોની પ્રતિબદ્ધતા અને સમર્પણની ભાવનાને બિરદાવી હતી. તેમણે દેશના ભૂતપૂર્વ રાષ્ટ્રપતિ અને શિક્ષાવિદ્ ડો. સર્વપલ્લી રાધાક્રિષ્નનને પણ શ્રદ્ધાસુમન અર્પણ કર્યા હતા, જેમના જન્મદિવસની યાદગીરી સ્વરૂપે સમગ્ર દેશમાં શિક્ષક દિવસની ઉજવણી થાય છે. પ્રધાનમંત્રી મોદીએ કહ્યું હતું કે, “હેપ્પી ટીચર્સ ડે! ભારત તમામ શિક્ષકોના સમર્પણ અને પ્રતિબદ્ધતાને બિરદાવે છે, સલામ કરે છે, જેઓ રાષ્ટ્રનિર્માણમાં પાયાની ભૂમિકા ભજવે છે. હું ડો. સર્વપલ્લી રાધાક્રિષ્નને શત શત વંદન કરું છું, જેઓ શિક્ષાવિદ, રાજનીતિજ્ઞ અને વિદ્વાન હતા. તેઓ સન્માનીય શિક્ષક હતા, જેમણે ભારતના નિર્માણ માટે સેવા કરી હતી અને ઘણાં લોકોને માર્ગદર્શન આપ્યું હતું. તમારા પર તમારા શિક્ષકનો પ્રભાવ શું છે? તમારો અનુભવ જણાવો અને અન્ય ઘણાં લોકોએ પોતાના ગુરુજનો વિશે લખેલા અનુભવોનો અભ્યાસ કરો, તેમાંથી પ્રેરણા મેળવો.”
પ્રધાનમંત્રી શ્રી નરેન્દ્ર મોદી અને અફઘાનિસ્તાનના રાષ્ટ્રપતિ વચ્ચે ટેલિફોન પર ચર્ચા

પ્રધાનમંત્રી શ્રી નરેન્દ્ર મોદી અને ઇસ્લામિક રિપબ્લિક ઓફ અફઘાનિસ્તાનના રાષ્ટ્રપતિ ડો.અશરફ ગની વચ્ચે આજે ટેલિફોનિક વાતચીત થઇ. બંને રાજનેતાઓએ ઇદ-ઉલ-અઝાહના આનંદદાયક ઉત્સવના અવસર પર એકબીજાને શુભેચ્છાઓ પાઠવી હતી. રાષ્ટ્રપતિ ગનીએ અફઘાનિસ્તાનની જરૂરિયાતને પહોંચી વળવા સમયસર ખાદ્યપદાર્થો અને તબીબી સહાયતા માટે પ્રધાનમંત્રી મોદીનો આભાર માન્યો. પ્રધાનમંત્રીએ શાંતિપૂર્ણ, સમૃધ્ધ અને સમાવિષ્ટ અફઘાનિસ્તાનની તેમની ખોજમાં અફઘાનિસ્તાનની જનતા પ્રત્યેની ભારતની પ્રતિબદ્ધતાને પુનરાવર્તિત કરી. બંને નેતાઓએ પ્રદેશ અને પરસ્પર દ્વિપક્ષીય હિતના અન્ય ક્ષેત્રોમાં વિકસતી સુરક્ષા પરિસ્થિતિ પર પણ વિચાર-વિમર્શ કર્યો.
પ્રધાનમંત્રીએ કલબુર્ગી અને કાંચીપુરમમાં મહત્વની વિકાસલક્ષી પરિયોજનાઓનો શુભારંભ કર્યો

પ્રધાનમંત્રી શ્રી નરેન્દ્ર મોદીએ આજે કર્ણાટકમાં કલબુર્ગી અને તમિલનાડુમાં કાંચીપુરમમાં વિવિધ મુખ્ય વિકાસલક્ષી પ્રોજેક્ટનો શુભારંભ કર્યો હતો. પ્રધાનમંત્રીએ કર્ણાટકના કલબુર્ગીમાં એક તકતીનું અનાવરણ કરીને ઇએસઆઇસી હોસ્પિટલ એન્ડ મેડિકલ કોલેજ, બેંગાલુરુનું લોકાર્પણ કર્યું હતું. તેમણે એક બટન દબાવીને હુબલીમાં કેઆઇએમએસનાં સુપર સ્પેશિયાલિટી બ્લોકનું, બેંગાલુરુમાં ઇન્કમ ટેક્ષ અપીલેટ ટ્રિબ્યુનલ બિલ્ડિંગ અને બેંગાલુરુ યુનિવર્સિટીમાં પૂર્વોત્તર વિસ્તારની વિદ્યાર્થીનીઓ માટેના મહિલા છાત્રાલયનું લોકાર્પણ કર્યું હતું. પ્રધાનમંત્રીએ એક તકતીનું અનાવરણ કરીને બીપીસીએલનાં ડેપોને રાયચુરમાંથી કલબુર્ગીમાં ખસેડવા માટે શિલાન્યાસ કર્યો હતો. અહીં પ્રધાનમંત્રીએ પ્રધાનમંત્રી જન આરોગ્ય યોજનાઃ આયુષ્માન ભારતનાં લાભાર્થીઓ સાથે વાર્તાલાપ પણ કર્યો હતો. તમિલનાડુના કાંચીપુરમમાં પ્રધાનમંત્રીએ વિવિધ રાષ્ટ્રીય રાજમાર્ગ સાથે સંબંધિત જુદા-જુદા પ્રોજેક્ટનો શુભારંભ કર્યો હતો, જેમાં વિક્રાવંદીથી તાંજોર સુધીનાં રાષ્ટ્રીય રાજમાર્ગ – 45સીને ચાર માર્ગીય બનાવવા માટે અને રાષ્ટ્રીય રાજમાર્ગ – 4ના કરાઇપેટ્ટઈ – વલાજાપેટને છ માર્ગીય બવાવવા માટેનો શિલાન્યાસ સામેલ છે. તેમણે દેશને 5 એમએમટીપીએ એન્નોર એલએનજી ટર્મિનલ અર્પણ કર્યું હતું. એલએનજી ટર્મિનલ તમિલનાડુ અને પડોશી રાજ્યોમાં એલએનજીની માગને પૂર્ણ કરશો. તેમણે ઇરોડ-કરુર-તિરુચચિરાપલ્લી અને સાલેમ-કરુર-દિંડીગુલની રેલવે લાઇનના વિદ્યુતીકરણનું લોકાર્પણ કર્યું હતું. પ્રધાનમંત્રીએ વીડિયો લિન્ક મારફતે ચેન્નાઈમાં ડૉ. એમજીઆર જાનકી કોલેજ ઑફ આર્ટ્સ એન્ડ સાયન્સ ફોર વિમેનમાં ડૉ. એમ જી રામચંદ્રનની પ્રતિમાનું અનાવરણ પણ કર્યું હતું. આજે જેનો શુભારંભ થયો છે એવી વિકાસલક્ષી યોજનાઓથી કર્ણાટક અને તમિલનાડુનાં લોકોને મોટો લાભ થશે.
ત્રિપુરાના 50મા રાજ્ય સ્થાપના દિવસ પર પ્રધાનમંત્રીના સંબોધનનો મૂળપાઠ

નમસ્કાર! ખુલ્લેઆમ! ત્રિપુરાના તમામ લોકોને રાજ્યની સ્થાપનાના 50 વર્ષ પૂર્ણ કરવા બદલ ખૂબ ખૂબ અભિનંદન! ત્રિપુરાના નિર્માણ અને વિકાસ માટે યોગદાન આપનાર તમામ મહાપુરુષોને હું આદરપૂર્વક અભિનંદન આપું છું, હું તેમના પ્રયત્નોને સલામ કરું છું! ત્રિપુરાનો ઈતિહાસ હંમેશા ગૌરવથી ભરેલો રહ્યો છે. માણિક્ય વંશના સમ્રાટોના મહિમાથી લઈને આજ સુધી ત્રિપુરાએ એક રાજ્ય તરીકે તેની ભૂમિકા મજબૂત કરી છે. આદિવાસી સમાજ હોય કે અન્ય સમુદાય, બધાએ ત્રિપુરાના વિકાસ માટે સખત અને એક થઈને કામ કર્યું છે. મા ત્રિપુરાસુંદરીના આશીર્વાદથી ત્રિપુરાએ દરેક પડકારનો હિંમતથી સામનો કર્યો છે. વિકાસના નવા તબક્કામાં ત્રિપુરાના લોકોના ડહાપણનો મોટો ફાળો છે જેમાં ત્રિપુરા નવી ઊંચાઈઓ તરફ આગળ વધી રહ્યું છે. અર્થપૂર્ણ પરિવર્તનના 3 વર્ષ આ શાણપણનો પુરાવો છે. આજે ત્રિપુરા તકોની ભૂમિ બની રહ્યું છે. આજે, ડબલ એન્જિન સરકાર ત્રિપુરાના સામાન્ય લોકોની નાની જરૂરિયાતોને પહોંચી વળવા માટે સતત કામ કરી રહી છે. તેથી જ ત્રિપુરા આજે વિકાસના ઘણા માપદંડો પર સારું પ્રદર્શન કરી રહ્યું છે. આજે આ રાજ્ય વિશાળ કનેક્ટિવિટી ઈન્ફ્રાસ્ટ્રક્ચર દ્વારા ટ્રેડ કોરિડોરનું હબ બની રહ્યું છે. ઘણા દાયકાઓ સુધી, ત્રિપુરાને બાકીના ભારતમાં પહોંચવાનો એકમાત્ર રસ્તો સડક દ્વારા હતો. ચોમાસામાં, જ્યારે ભૂસ્ખલનને કારણે રસ્તાઓ બંધ થઈ ગયા હતા, ત્યારે ત્રિપુરા સહિત સમગ્ર ઉત્તર પૂર્વમાં આવશ્યક ચીજવસ્તુઓની અછત હતી. આજે ત્રિપુરાને રસ્તાની સાથે રેલ, હવાઈ, આંતરિક જળમાર્ગ જેવા અનેક માધ્યમો મળી રહ્યા છે. રાજ્યની રચના બાદ ઘણા વર્ષોથી ત્રિપુરા બાંગ્લાદેશમાં ચિત્તાગોંગ બંદર સુધી પહોંચવાની માંગ કરી રહ્યું હતું. 2020માં બાંગ્લાદેશથી પ્રથમ ટ્રાન્ઝિટ કાર્ગો અખૌરા ઇન્ટિગ્રેટેડ ચેક પોસ્ટ પર પહોંચ્યો ત્યારે ડબલ એન્જિન સરકારે આ માંગ પૂરી કરી. રેલ જોડાણની બાબતમાં ત્રિપુરા દેશના અગ્રણી રાજ્યોમાં જોડાઈ રહ્યું છે. થોડા દિવસો પહેલા મહારાજા બીર બિક્રમ એરપોર્ટનું પણ વિસ્તરણ કરવામાં આવ્યું છે. સાથીઓ, આજે એક તરફ ત્રિપુરા ગરીબોને પાકાં મકાનો આપવાનું પ્રશંસનીય કામ કરી રહ્યું છે તો બીજી તરફ નવી ટેકનોલોજીને પણ ઝડપથી અપનાવી રહ્યું છે. ત્રિપુરા પણ દેશના 6 રાજ્યોમાંથી એક છે જ્યાં હાઉસિંગ કન્સ્ટ્રક્શનમાં નવી ટેક્નોલોજીનો ઉપયોગ કરવામાં આવી રહ્યો છે. 3 વર્ષમાં જે કંઈ થયું છે તે માત્ર શરૂઆત છે. ત્રિપુરાની વાસ્તવિક સંભાવનાનો સામનો કરવાનો બાકી છે, તે સંભવિતતા હજુ પ્રગટ થવાની બાકી છે, તે સંભવિતતા હજુ સામે આવવાની બાકી છે. વહીવટમાં પારદર્શિતાથી લઈને આધુનિક ઈન્ફ્રાસ્ટ્રક્ચર સુધી, આજે જે ત્રિપુરાનું નિર્માણ થઈ રહ્યું છે તે આવનારા દાયકાઓ માટે રાજ્યને તૈયાર કરશે. બિપ્લબ દેબજી અને તેમની ટીમ સખત મહેનત કરી રહી છે. તાજેતરમાં, ત્રિપુરા સરકારે દરેક ગામમાં 100% સુવિધાઓ આપવાનું અભિયાન શરૂ કર્યું છે. સરકારનો આ પ્રયાસ ત્રિપુરાના લોકોનું જીવન સરળ બનાવવામાં ઘણો આગળ વધશે. જ્યારે ભારત તેની આઝાદીના 100 વર્ષ પૂર્ણ કરશે, ત્યારે ત્રિપુરા પણ તેની સ્થાપનાના 75 વર્ષ પૂર્ણ કરશે. નવા સંકલ્પો માટે, નવી તકો માટે આ ખૂબ જ સારો સમય છે. આપણે આપણી ફરજો નિભાવીને આગળ વધવાનું છે. ચાલો આપણે સૌ સાથે મળીને વિકાસની ગતિ જાળવીએ, આ વિશ્વાસ સાથે, તમને ખૂબ ખૂબ શુભેચ્છાઓ! આભાર !
મંત્રીમંડળે શાંતિપૂર્ણ ઉદ્દેશો માટે બાહ્ય અંતરિક્ષનાં સંશોધન અને ઉપયોગમાં સહયોગ પર ભારત અને ઇન્ડોનેશિયા વચ્ચે રૂપરેખા સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે શાંતિપૂર્ણ ઉદ્દેશો માટે બાહ્ય અંતરિક્ષનાં સંશોધન અને ઉપયોગમાં સહયોગ સ્થાપિત કરવા પર ભારત અને ઇન્ડોનેશિયા વચ્ચે સમજૂતીની રૂપરેખાને કાર્યોત્તર મંજૂરી આપી દીધી છે. આ રૂપરેખા સમજૂતી પર 30 મે, 2018નાં રોજ જાકાર્તામાં હસ્તાક્ષર થયાં હતાં અને પછી એનું આદાનપ્રદાન કરવામાં આવ્યું હતું. મુદ્દાસર વિગત: આ રૂપરેખા સમજૂતી અંતરિક્ષ વિજ્ઞાન, બાહ્ય અંતરિક્ષનાં સંશોધન, અંતરિક્ષ ટેકનોલોજીનાં ઉપયોગ, પૃથ્વીનાં દૂર સંવેદિતા, સંકલિત બીઆઇએકે ટીટીસી કેન્દ્રની કામગીરી અને જાળવણી, ભારતીય ગ્રાઉન્ડ સ્ટેશનનું હોસ્ટિંગ, આઈઆરઆઈએમએસ સ્ટેશનનું હોસ્ટિંગ, એલએપીએએન નિર્મિત ઉપગ્રહોને છોડવા માટે સહાયતા, ગ્રાઉન્ડ સ્ટેશનોનાં પરસ્પર ઉપયોગ વગેરે જેવા સંભવિત રસપ્રદ ક્ષેત્રોમાં સહયોગ કરવામાં સમર્થ બનાવશે. આ રૂપરેખા સમજૂતીથી વિશિષ્ટ કામગીરીઓ માટે પ્રક્રિયાઓનાં અમલીકરણને અંતિમ ઓપ આપી શકાશે. એનાં પરિણામે આ સમજૂતીનાં લક્ષ્યાંકોને હાંસલ કરવાનાં ઉદ્દેશ સાથે એક સંયુક્ત કાર્યદળની રચના કરવામાં આવશે, જેમાં અંતરિક્ષ વિભાગ/ઇસરો, ઇન્ડોનેશિયન નેશનલ ઇન્સ્ટિટ્યૂટ ઓફ એરોનોટિક્સ એન્ડ સ્પેસ (એલએપીએએન)નાં સભ્ય સામેલ હશે. વ્યાપક અસર: આ રૂપરેખા સમજૂતી ભારત અને ઇન્ડોનેશિયા વચ્ચે સહયોગને વધારે મજબૂત બનાવશે. આ સમજૂતી ઇન્ડોનેશિયામાં ઇસરોનાં ટીટીસી કેન્દ્ર અને આઈઆરએમએસ કેન્દ્રની સ્થાપના કરવામાં સહાયક બનશે. પૃષ્ઠભૂમિ: છેલ્લાં બે દાયકાથી વધારે સમયથી ભારત અને ઇન્ડોનેશિયા અંતરિક્ષ ક્ષેત્રમાં સહયોગ કરી રહ્યાં છે. ભારતીય અંતરિક્ષ સંશોધન સંસ્થા (ઇસરો)નાં સ્પેસક્રાફ્ટ અને સેટેલાઇટ અભિયાન માટે ટેલીમેટ્રી ટ્રેકિંગ એન્ડ કમાન્ડ (ટીટીસી) સમર્થન આપવા માટે ઇન્ડોનેશિયાનાં બિયાકમાં ગ્રાઉન્ડ સ્ટેશનની સ્થાપના કરવામાં આવી છે. હાલમાં આ સહયોગ 1997 અને 2002માં હસ્તાક્ષરિત એજન્સી સ્તર (ઇસરો-ઇન્ડોનેશિયન નેશનલ ઇન્સ્ટિટ્યૂટ ઓફ એરોનોટિક્સ એન્ડ સ્પેસ) (એલએપીએન) સમજૂતીને આગળ વધારવામાં આવી છે. વર્ષ 1997નાં સમજૂતીકરાર અનુસાર, સંચાલન, જાળવણી અને ઉપયોગનાં અધિકારને જાળવીને ઉપકરણનાં ટાઇટિલને 5 વર્ષ પછી એલએપીએએનને સુપરત કરવાનું હતું. ઉપરોક્ત બાબતને ધ્યાનમાં રાખીને સરકારનાં સ્તરે સહયોગને વધારી ઇસરો અને એલએપીએએનને શાંતિપૂર્ણ ઉદ્દેશો માટે બાહ્ય અંતરિક્ષનાં સંશોધન અને ઉપયોગમાં સહયોગ પર ભારત અને ઇન્ડોનેશિયા વચ્ચે રૂપરેખા સમજૂતીનાં મુસદ્દા પર વાતચીતની અને જાકાર્તામાં 23થી 26 એપ્રિલ, 2018માં ભારત અને ઇન્ડોનેશિયા વચ્ચે એક બેઠક દરમિયાન પારસ્પરિક રીતે સંમતિ વ્યક્ત કરવામાં આવી છે. વિદેશ મંત્રાલય અને મિનિસ્ટર-ઇન-ચાર્જ તરીકે પ્રધાનમંત્રી પાસેથી જરૂરી મંજૂરીઓ મેળવ્યાં પછી 30 મે, 2018નાં રોજ ભારતનાં પ્રધાનમંત્રીનાં ઇન્ડોનેશિયાનાં પ્રવાસ દરમિયાન આ રૂપરેખા સમજૂતી પર હસ્તાક્ષર કરવામાં આવ્યાં હતાં અને પછી એનું આદાનપ્રદાન કરવામાં આવ્યું હતું.
અફઘાનિસ્તાનના રાષ્ટ્રપતિ અશરફ ગની અને પ્રધાનમંત્રી મોદી વચ્ચે ટેલિફોન પર વાતચીત

અફઘાનિસ્તાનના રાષ્ટ્રપતિ શ્રી અશરફ ગનીએ 15 માર્ચ, 2016ના રોજ પ્રધાનમંત્રી મોદી સાથે ટેલિફોન પર વાતચીત કરી. બંને નેતાઓએ રાજકીય અને આર્થિક ક્ષેત્રો સહિત વિવિધ ક્ષેત્રોમાં દ્વિપક્ષીય સહકાર વધારવા ચર્ચા કરી. વધુમાં તેઓએ આ ક્ષેત્રોમાં સ્થિતિ સુધારવામાં અંગે વાતચીત કરી.
PM 17 નવેમ્બરે 82મી અખિલ ભારતીય પ્રિસાઇડિંગ ઓફિસર્સ કોન્ફરન્સના ઉદ્ઘાટન સત્રને સંબોધિત કરશે

પ્રધાનમંત્રી શ્રી નરેન્દ્ર મોદી 17 નવેમ્બર, 2021ના રોજ સવારે 10 વાગ્યે વીડિયો કોન્ફરન્સિંગ દ્વારા 82મી અખિલ ભારતીય પ્રિસાઇડિંગ ઓફિસર્સ કોન્ફરન્સના ઉદ્ઘાટન સત્રને સંબોધિત કરશે. અખિલ ભારતીય પ્રિસાઇડિંગ ઓફિસર્સ કોન્ફરન્સ (